شەفەق نیوز/ فەرماندەی ئۆپراسیۆنە هاوبەشەکان، ئمڕوو دووشەممە، راگەیان ئەنجامەیل ئۆپراسیۆنەیل پاکەوکردن دەریاچەی حەمرین و دەورگردی لە پارێزگای دیالە، ئەرا دوویەم رووژی.
فەریق روکن عەبدولئەمیر شەمەری، جیگر فەرماندەی ئۆپراسیۆنە هاوبەشەکان لە بەیاننامەیگ رەسیە ئاژانس شەفەق نیوز وت: خوەی و فەریق روکن قاسم محمدی فەرماندەی هێزەیل دەیشتی، و ژمارەیگ لە فەرماندەیل وەزارەت وەرگری وناوخۆ و حەشد شەعبی لە شەوەکی زویەو هانە کەرتەیل وەردەم ئەرا جیوەجیکردن ئەرک پاکەوکردن دەریاچەی حەمرین و دەورگردی.
شەمەری دووپات کرد لە ویرانکردن دیوەخان و تونێلەیل و چەکانن بومبەیل دانریاگ و پەیاکردن ئامێر وعەتاد و چەکەیلیگ لە دوویەم رووژ ئۆپراسیۆنەگە، و دووپات کرد ک هێزە هاوبەشەکان وەگەرد پاڵپشتی ئاسمانی لە ریکردنی لەناو ریە فرە سەختەکان ئەرا وەشوونکەفتن جیماگەیل تیرۆر و چەسپانن ئاسایش لە دەورگرد پارێزگای دیالە وەردەوامن.
